רובוגובו

**רובוגובו** (באנגלית: **RoboGobo**) היא סדרת טלוויזיה אמריקאית מסוגת פנטזיה והרפתקאות לגיל הרך, שנוצרה על ידי מאט האברמן וכריס גיליגאן. הסדרה הופקה על ידי "Brown Bag Films" ו-"9 Story Media Group", והיא משודרת בערוץ דיסני ג'וניור. הסדרה החלה את שידוריה במקור ב-17 בינואר 2025 בערוץ דיסני ג'וניור, ועלתה לשירות הסטרימינג "דיסני+" ב-1 באפריל באותה השנה. בישראל הסדרה החלה את שידוריה ב-20 ביולי של אותה השנה בערוץ דיסני ג'וניור בדיבוב העברי.

לפי אלן קאמינג, המדבב של גברת לקסלי, הסדרה חודשה לעונה שנייה וביוני 2025 אושר רשמית שהסדרה חודשה לעונה שנייה, שתשודר לראשונה ב-16 בפברואר 2026.

הסדרה קיבלה ביקורות חיוביות על הערכים החינוכיים והדמויות המגוונות. היא זכתה להערכה על ידי ארגון "Common Sense Media" בשל המסרים החיוביים שהיא מעבירה.

## תקציר העלילה
הסדרה מתרחשת באי בודד בשם "מטרופט" (Metropet Island), שם ילד ממציא בשם דאקס (Dax) מאמץ חמישה חיות מחמד חסרות בית: בוסטר (Booster) הכלב, אלי (Allie) החתולה, שלי (Shelly) הצב, הופר (Hopper) הארנב ווינגו (Wingo) הציפור. דאקס מעניק להם חליפות רובוטיות מיוחדות, המעניקות להם כוחות-על. הם הופכים לצוות גיבורי-על בשם "צוות רובוגובו", המתמקד בהצלת חיות מחמד אחרות בצרה, ותוך כדי מתגבשים לכדי משפחה. הסדרה מדגישה ערכים כמו אמפתיה, גיוון, התמודדות עם פחדים ופתרון בעיות באמצעות עבודת צוות. היא מציגה דמויות מגוונות, כולל דמות ראשית עם הבדל גפיים, ומקדמת את הרעיון שגיבור יכול להיות כל אחד, ללא קשר למראה או יכולות פיזיות.

## דמויות

### דמויות ראשיות
* **דקס** **מקסוול** (**Dax Maxwell**) - ילד ממציא עם יד רובוטית, המוביל את הצוות.
* **בוסטר** (**Booster**) - הכלב, בעל כוחות מהירות ורגישות מוגברת.
* **הופר** (**Hopper**) - הארנב, בעל יכולת קפיצה וחפירה משופרת.
* **שלי** (**Shelly**) - הצב, בעלת כוח על והשריון שלה משמש כמגן.
* **אלי** (**Allie**) - החתולה, בעלת גמישות ויכולת לטפס בקלות.
* **וינגו** (**Wingo**) - הציפור, בעלת יכולת תעופה מהירה ויכולת להרים חפצים כבדים.

### משפחת מקסוול

* **וון מקסוול** (**Vaughn Maxwell**) - אבא של דאקס. עובד בתור וטרינר במרפאה.
* **מילי מקסוול** (**Millie Maxwell**) - אמא של דאקס ופרופסורית ידועה.

### דמויות משנה

* **השפית פולי** (**Chef Polly**) - שפית שמנהלת את "הפיצה של פולי", ששם לא רק בני אדם יכולים לאכול אלא גם חיות. יש לה דג מחמד שקוראים לו "גיל".
* **גברת לקסלי** (**Dame Luxley**) - אישה עשירה ויש לה חיית מחמד בשם קרביתה.
* **ריסקי ורויאל** (**Risky and Royale**) - שני דביבונים שהם מעריצים שרופים של רובוגובו.
* **קליפבורד קית**' (**Clipboard Keith**) - מארגן אירועים שמחזיק כל הזמן לוח תכנונים (קליפבורד).

### נבלים

* **גימי פיג** (**Gimme Pig**) - שרקן שאומר תמיד שהכול שייך לו. הוא משתמש ב"לוכד תנו לי" מעופף כדי לקחת כל דבר לעצמו.
* **מאנקי רנץ**' (**Mönkey Wrënch**) - קוף שמנגן ומטריף, מדבר בחרוזים ועושה תעלולים כל הזמן. הנשק שלו הוא "גיטרת אלק-טריקי" שיכולה לעשות הרבה תעלולים. הוא ב"מאנקי מוביל" שלו וכשנכנסים לתוכו הכול נראה יותר גדול.
* **פופסיקל** (**Pupsicle**) - כלב מסוג האסקי סיבירי שתמיד מתבודד בהרים המושלגים עם הנשק שלו, "מפוח הסערה", שלרוב הוא לא עובד כראוי. הוא בדרך כלל מדבר אל ההשתקפות שלו ונוסע על ה"טראקסיקל" שלו.
* **הסלינק** (**The Slink**) - חיפושית ומאסטרית בלגנוב דברים בגלל שהיא יכולה להפוך לבלתי נראית. היא נוסעת על "סניקי סליקר" שלה.

## מדבבים
הדיבוב העברי בוים על ידי דור סרוגו, והופק על ידי ענבר שטגר-עזרא.

## שידור

## פרקים

### עונה 1

### עונה 2

## הפקה

### פיתוח
היוצר, כריס גיליגן, הגיע לרעיון של ליצור את הסדרה הזאת כשילדיו היו קטנים. בזמן השינה, המשפחה הייתה לוקחת פריטים מהחדר ומבנה סצנות ומספרת סיפורים. חלק מהם כוללים ארנב שלובש חליפת סייבר, נלחם בדינוזאורים על כוכב לכת עם הרי געש.

במהלך אירוע של דיסני ג'וניור בההרפתקה הקליפורנית של דיסני ב-29 באפריל 2022, הוכרזו ארבע סדרות חדשות שישודרו בערוץ דיסני ג'וניור, כשאחת מהן הייתה "רובוגובו". צוות השחקנים של הסדרה הוכרז מאוחר יותר ב-18 באוגוסט 2023.

### הפצה
הסדרה החלה את שידוריה במקור ב-17 בינואר 2025 בערוץ דיסני ג'וניור, ועלתה לשירות הסטרימינג "דיסני+" ב-1 באפריל באותה השנה.

## קישורים חיצוניים
* 

## הערות שוליים

קטגוריה:סדרות טלוויזיה אמריקאיות לילדים